**Personalul din cadrul Cabinetului Președintelui are următoarele atribuţii**

1. elaborează sau participă la realizarea unor rapoarte, evaluări, lucrări legate de specificul activităţii Consiliului Județean Cluj, în domeniile economic, financiar, relaţii publice, relaţii internaţionale, turism, fonduri europene, administraţie publică;
2. prezintă Președintelui Consiliului Județean Cluj sinteze relevante pentru activitatea autorității administrației publice județene;
3. participă la activitatea de elaborare a unor proiecte acte normative iniţiate de Președintele Consiliului Județean Cluj;
4. îndeplineşte activitatea de relaţionare cu Uniunea Naţională a Consiliilor Judeţene din România referitoare la proiectele de acte normative transmise spre consultare Consiliului Județean Cluj;
5. participă la desfășurarea activității comisiilor/colectivelor/echipelor/grupurilor de lucru organizate la nivelul aparatului de specialitate sau al altor entități în care este desemnat;
6. urmăreşte activitatea de redactare, la timp şi în mod corespunzător, a răspunsurilor la interpelările adresate Președintelui Consiliului Județean Cluj, pe care le prezintă acestuia spre semnare;
7. asigură informarea Președintelui Consiliului Județean Cluj asupra posibilităţilor de rezolvare a problemelor ridicate sau sesizate de primari, conducătorii compartimentelor funcționale din aparatul de specialitate, organismele prestatoare de servicii publice de interes judeţean, persoane fizice sau juridice, române sau străine;
8. facilitează comunicarea internă, între președinte și aparatul de specialitate și cea externă, între președinte și entități publice/private;
9. gestionează activitățile de pregătire și prezentare a tuturor documentelor care urmează să fie supuse informării/semnării Președintelui Consiliului Județean Cluj (corespondență, mapă cu documente pentru semnat, etc.) și soluționează corespondența repartizată direct;
10. transmite personalului de conducere din cadrul aparatului de specialitate documentele cu rezoluțiile Președintelui Consiliului Județean Cluj și urmăreşte modul în care sunt respectate termenele și rezoluțiile stabilite pe documente;
11. colaborează cu personalul de conducere din aparatul de specialitate pentru rezolvarea sarcinilor curente, pentru identificarea celor mai bune soluţii cu privire la problematica, documentele şi materialele supuse informării/semnării preşedintelui, pentru pregătirea lucrărilor comisiilor/consiliilor/comitetelor coordonate de Consiliul Județean Cluj, a ședințelor asociațiilor în care Județul Cluj este asociat/membru, etc.;
12. participă la şedinţele de consiliu local din comune, municipii şi oraşe din Județul Cluj, în calitate de reprezentant al Președintelui Consiliului Județean Cluj și aduce la cunoştinţa acestuia documentele dezbătute, dificultățile întâmpinate de către aleșii locali și/sau cetățeni;
13. acţionează ca împuterniciți al Președintelui Consiliului Județean Cluj, în relaţiile cu consiliile locale, primarii, persoane fizice și juridice în domeniile specifice administraţiei publice;
14. colaborează cu entități publice sau private, în scopul îndeplinirii atribuțiilor Președintelui Consiliului Județean Cluj;
15. reprezintă Președintele Consiliului Județean Cluj, la solicitarea acestuia, la manifestări, conferinţe, seminarii din ţară şi străinătate și participă, la acţiuni ale entităților publice/private în domeniul culturii, învățământului, sportului, asistenţei sociale, protecției mediului, cercetării, digitalizării, etc.;
16. sprijină activitatea de cooperare internaţională a Consiliului Județean Cluj;
17. analizează materialele aflate pe ordinea de zi a ședințelor consiliului județean şi coordonează activitatea de pregătire a mapei personale a Președintelui Consiliului Județean Cluj, participă la şedinţele de consiliu judeţean;
18. pregătește și organizează întâlnirile, reuniunile de lucru și evenimentele la care participă Președintele Consiliului Județean Cluj; în acest sens, poate solicita informații, documente, rapoarte, puncte de vedere din partea compartimentelor funcționale/organismelor prestatoare de servicii publice de interes judeţean/oricăror entități publice.